ועדת הכספים, כנסת 17, פרוטוקול מספר 314, 2007-02-19 10:00

יעקב ליצמן: אני פותח את ישיבת ועדת הכספים.

יעקב ליצמן: על סדר היום החלטת שרים וסגני שרים לעניין בדיקות רפואיות תקופתיות.

יעקב ליצמן: אדוני, מה העלות?

אבי בלשניקוב: לפי המלצת ועדת גרונאו שדנה בבקשה של יושב-ראש הכנסת, ולאחר שהנושא נדון בוועדת הכנסת לאור המלצות ועדת גרונאו, סוכם שעלות הבדיקה תהיה 750 שקלים.

אבי בלשניקוב: התפרסמה לחברי הכנסת רשימה של מכונים, כאשר חברי כנסת שרוצים להגדיל את סל הבדיקות או לשנות את המיקום או את בית החולים או את הרופאים וכולי, הם יכולים לעשות זאת, אבל אותה דלתא תשולם על-ידם באופן אישי.

אבי בלשניקוב: הסל שנקבע, בסיוע רופא הכנסת ומומחים כאלה ואחרים, הוא בסך של 750 שקלים וזאת הייתה ההחלטה.

אבי בלשניקוב: לגבי שרים וסגני שרים.

אבי בלשניקוב: הם מקבלים את משכורתם מהממשלה ויש תמיד חוברת של זכויות שרים וסגני שרים שמתפרסמת ומתעדכנת מעת לעת על-ידי החשב הכללי.

אבי בלשניקוב: כאשר ישנן החלטות הנוגעות לשרים ולסגני שרים, הן צריכות לבוא לשולחן הזה.

אבי בלשניקוב: לגבי אופי התשלום.

אבי בלשניקוב: אם תתקבל החלטה כזאת, החשב הכללי יוציא הנחיות לחשבים במשרדי הממשלה ואל כל חשב של משרד ממשלתי אחת לשנה יוגש חשבון והסכום יוחזר באמצעות תלוש המשכורת.

יעקב ליצמן: אנחנו מדברים גם על שרים אינם חברי כנסת.

שגית אפיק: כן.

שגית אפיק: גם על סגני שרים שאינם חברי כנסת.

חיים אורון: אני לא הצבעתי בעד ההצעה הזאת במליאת הכנסת כי אני לא חושב שהיא נכונה, אבל ברגע שעשו זאת לגבי חברי כנסת, אי אפשר שלא לעשות זאת לגבי השרים.

חיים אורון: הבעיה היחידה שיש לי – ואת זה אני אומר במפורש למנכ"ל הכנסת – היא שאני לא חושב שהכנסת צריכה לטפל בזה.

חיים אורון: הפרדת הרשויות קשורה גם בזה – ולא במקרה – שהשרים וסגני השרים הם באחריות הרשות המבצעת.

חיים אורון: היה צריך לבוא לכאן מזכיר הממשלה ולומר לנו שמה שהחלנו על חברי הכנסת, צריך לחול גם על השרים.

חיים אורון: זה פרט קטן, זה לא משנה במהות, אבל זה כן משנה.

יעקב ליצמן: כל שר, אם הוא חבר כנסת, יש לו את הפריבילגיה הזאת.

חיים אורון: כאשר באו ואמרו שצריך תקציב ביגוד לאשת ראש-הממשלה, בא נציג מזכיר הממשלה.

חיים אורון: זה מה שאני אומר ולא יותר מזה כי אני לא רוצה להפוך את זה לנושא.

חיים אורון: אני מציע בדברים האלה לשמור על הכללים.

טלי דולן: אני כאן לא לשאלה אם מציג את הנושא הזה נציג הממשלה או מציג את זה מנכ"ל הכנסת.

טלי דולן: אני כאן בהמשך להחלטה בעניין ביגוד לאשת ראש-הממשלה, החלטה שהתקבל כאשר לצערי לא הובא לידיעתנו הדיון בוועדת הכספים.

טלי דולן: הוצאתי מכתב בנושא.

חיים אורון: נושא ביגוד לאשת ראש-הממשלה הובא על-ידי משרד ראש-הממשלה.

יעקב ליצמן: אנחנו לא מדברים על ביגוד.

טלי דולן: זה חייב במס הכנסה.

יעקב ליצמן: מה שחייב, חייב.

יעקב ליצמן: יש לך בעיה שנאשר את זה?

טלי דולן: ממש לא.

סמדר אלחנני: יש הרבה ביטוחים משלימים שנותנים את הדבר הזה.

סמדר אלחנני: מי שזכאי לזה, שקודם כל ינצל את הביטוח המשלים ואחר כך יבוא לבקש את ההוצאה.

סמדר אלחנני: זה פשוט כדי לחסוך כסף.

אורית נוקד: אני מציעה שנשקול מה העלות התקציבית.

אורית נוקד: הרי מדובר כאן בסכום זניח.

סמדר אלחנני: זאת נורמה.

ראובן ריבלין: לפעמים באים בין מנחה לנעילה לפרוכת לבקש מהקדוש ברוך הוא בקשות, ואחד מבקש על האוניות, אחד מבקש על הבנקים, ואחד מבקש שיהיה לו כסף לגמור את השבת ולו אומרים שייקח 50 דולר ויעזוב.

ראובן ריבלין: אני מציע להצביע בעד זה ולסיים את הנושא.

שגית אפיק: אתם רוצים את רשימת המכונים של חברי הכנסת או שמשרד הבריאות יקבע?

חיים אורון: מכונים מיוחדים.

חיים אורון: שלא נבוא בקהלם.

אבי בלשניקוב: נציבות שירות המדינה פרסמה רשימה של מכונים.

שגית אפיק: החלטת שכר שרים וסגני שרים (תיקון), התשס"ז-2007 בתוקף הסמכות לפי סעיף 36 לחוק יסוד: הממשלה מחליטה ועדת הכספים של הכנסת לאמור: הוספת סעיף 7ב שר וסגן שר זכאי למימון הוצאות בדיקה רפואית תקופתית פעם בשנה, במכון רפואי כאמור בסעיף 50ד להחלטת שכר חברי הכנסת (הענקות ותשלומים), התשס"א-2001, בסכום שלא יעלה על 750 שקלים חדשים ושישולם כנגד חשבונית או קבלה ממכון רפואי כאמור.

יעקב ליצמן: מי בעד?

יעקב ליצמן: ה צ ב ע ה הרוב – בעד נמנעים – 2 אושר

קריאה: צריך לומר שזה יחול גם על שרים וסגני שרים שאינם חברי כנסת.

יעקב ליצמן: נכון.

יעקב ליצמן: תודה רבה.